Joulukuu 2012

Uusi napalaikka valukappaleiden hiontaan ja puhdistukseen

Norton lanseeraa uuden napalaikkojen valikoiman, joka sopii erityisesti valimoiden käyttöön. Uudet Norton NorZon Q-Soft laikat on tarkoitettu teräksen ja valukappaleiden hiontaan ja puhdistukseen.

Uusien laikkojen hioma-aineyhdistelmä koostuu agressiivisesta NorZon –hioma-aineesta ja laadukkaasta alumiinioksidista. Tämä yhdistelmä takaa suuremman aineenpoiston kuin pelkkä alumiinioksidi. Norton NorZon Q-Soft –laikkoja käytetään kulmahiomakoneissa ja niitä on saatavissa halkaisijamitoilla 115, 125, 180 ja 230 mm. Erityisesti ne sopivat teräksen ja valukappaleiden hiontaan alempitehoisissa koneissa. Laikan rakenne ehkäisee tärinää ja tekee valmistajan mukaan hionnasta mukavampaa.

”Tämän uuden napalaikkavalikoiman ansiosta teräksen ja valukappaleiden hionta ja puhdistus on kustannustehokkaampaa, sillä laikoilla on hyvä hinta-suorituskyky –suhde” toteaa Timo Sutinen, Saint-Gobain Abrasives AB:n myyntijohtaja.

Katso myös www.saint-gobain-abrasives.com